
Text rozhodnutia
Súd: Krajský súd Bratislava Spisová značka: 5Sd/77/2011 Identifikačné číslo súdneho spisu: 1011200667 Dátum vydania rozhodnutia: 30. 10. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1011200667.2 Uznesenie Krajský súd v Bratislave v právnej veci navrhovateľa: J. X., U. Č..X, XXX XX U., proti odporcovi: Sociálna poisťovňa - ústredie, Ul. 29. augusta č. 8, 813 63 Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 08. apríla 2011 žiadal preskúmať rozhodnutie odporkyne č. XXX XXX XXXX X zo dňa 30. marca 2011, ktorým mu bola zamietnutá žiadosť o zvýšenie invalidného dôchodku, pretože v súčasnosti má mieru poklesu schopnosti vykonávať zárobkovú činnosť XX %. Odporkyňa rozhodnutím č. XXX XXX XXXX X zo dňa 30. marca 2011 podľa § 73, a § 112 ods. 4 zákona č. 461/2003 Z.z. o sociálnom poistení v znení neskorších predpisov zamietla navrhovateľovu žiadosť o zvýšenie invalidného dôchodku, pretože v zmysle lekárskeho posudku z XX. J. XXXX má navrhovateľ mieru poklesu schopnosti vykonávať zárobkovú činnosť XX %. Odporkyňa rozhodnutím č. XXX XXX XXXX X zo dňa 09. mája 2011 podľa § 73, § 112 ods. 4 a § 82 zákona č. 461/2003 Z.z. o sociálnom poistení v znení neskorších predpisov zvýšila sumu invalidného dôchodku od 22. marca 2011 na sumu 306,90 eur mesačne z dôvodu, že v zmysle lekárskeho posudku z XX. G. XXXX má navrhovateľ mieru poklesu schopnosti vykonávať zárobkovú činnosť XX %, čím navrhovateľovi celkom vyhovela. Podľa § 250o Občianskeho súdneho poriadku (ďalej len O.s.p.), ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia cestou Krajského súdu v Bratislave na Najvyšší súd Slovenskej republiky, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011200667.2 (dáta aktuálne k 26. 10. 2026). Záväzné je znenie zverejnené súdom.




